બસ, આવું જ કઈક વિચારોનું અને મનનું પણ છે. રોકાઈ જાય તો લાગે કે જિંદગી રોકાઈ ગઈ. આરામ નહિ પણ વિરામ જરૂરી છે. આપણા વિરામથી પણ કોઈ વિચલિત થાય તે આપણા માટે ક્યારેક ઉદ્ધારનું કામ કરી જાય છે. સંબંધોના સંબંધિત બધા પાત્રો નિભાવવામાં ક્યારેક આપણે સ્વને ભૂલીને જ જઈએ છીએ. ક્યારેક યાદ કરવું પડે છે તો ક્યારેક કોઈક યાદ અપાવી જાય છે. એવું કહેવાય છે દિલથી ઈચ્છો તો બધા જ સવાલોના જવાબ કોઈ ને કોઈ સ્વરૂપે તમને મળી જ જાય. ખુદને ખોજવાની સફર ખેડવામાં ક્યારેક કોઈક પુસ્તક તો ક્યારેક આપણા હિતેચ્છુ આપણને મદદરૂપ થતા જોવા મળે છે. ક્યારેક કોઈક મોટીવેટ કરનાર, તો ક્યારેક કોઈક ધક્કો આપનાર કે જગાડનાર આપણને મળી જાય.